Diari Oficial de la Generalitat Valenciana


Sumari del DOGV 1684, del 16-12-1991 (1991/823456)

DECRET 215/1991, de 25 de novembre, del Consell de la Generalitat Valenciana, pel qual cedeix l'us gratuït a la Companyia Telefònica Nacional d'Espanya d'una parcel-la de terreny de 10.296 m2, situada al polígon industrial denominà << Parc Tecnològic >>, de Paterna.
--------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/11/25/215/dof/vci/html**

### Dades del document

Número de DOGV
:   1684

Data del DOGV
:   16-12-1991

Secció del DOGV
:   DISPOSICIONS GENERALS

Número del document
:   1991/823456


Data del document
:   25-11-1991

Organisme emissor
:   Conselleria d'Economia i Hisenda

Tipus de document
:   Decret

Decret 215/1991, de 25 de novembre, del Consell de la Generalitat Valenciana, pel qual cedeix l'ús gratuït a la Companyia Telefònica Nacional d'Espanya d'una parcel·la de terreny de 10.296 m2, situada al polígon industrial denominat "Parc Tecnològic" de Paterna.  
Mitjançant escriptura pública de cessió gratuïta atorgada davant el notari de València Sr. Francisco Llovera de Iriarte, el dia 26 de març de 1991, la Generalitat Valenciana adquirí de la Societat Estatal de Promoció i Equipament del Sòl (SEPES) la parcel·la de terreny situada al Parc Tecnològic de Paterna amb una superfície de 10.296 m2. Confronta: pel nord, amb zona verda del polígon; sud, amb vials; est, amb límit del polígon; i oest, amb el límit de la parcel·la número quatre d'aquest.  
Amb data 27 de juliol de 1990 entre la Generalitat Valenciana i la Companyia Telefónica Nacional d'Espanya es firmà un conveni de col·laboració per a la realització del Programa d'Instal·lació de Xarxes i Serveis de Telecomunicacions Avançades i d'un teleport al Parc Tecnològic de València.  
Tot desplegant el conveni esmentat, la Conselleria d'Administració Pública ha proposat la cessió gratuïta a la Companyia Telefónica de l?ús del terreny assenyalat anteriorment.  
D'acord amb el que disposen els articles 41 i següents de la Llei 3/86, de 24 d'octubre, de Patrimoni de la Generalitat Valenciana, és procedent la cessió directa i gratuïta esmentada en concórrer-hi finalitats d'indubtable utilitat pública i marcat interès social, com ho són el desenvolupament econòmic, social i cultural que serà afavorit amb la creació de les infrastructures i la prestació de nous serveis de telecomunicació en els terrenys objecte de cessió.  
Per tot això, a proposta del Conseller d'Economia i Hisenda, en virtut de les facultats atribuïdes pels articles 41 i concordants de la Llei 3/86 i amb la deliberació prèvia del Govern Valencià, en la reunió del dia 25 de novembre de 1991,  
DECRETE:  
Article primer  
La cessió a la Companyia Telefónica Nacional d'Espanya de l'aprofitament, l?ocupació i l?ús de la parcel·la de terreny següent:  
Parcel·la de terreny al terme municipal de Paterna, part del polígon industrial denominat Parc Tecnològic, assenyalada amb els números 1, 2 i 3 en el plànol parcel·lari del seu pla parcial d'ordenació. Té una extensió superficial aproximada de deu mil dos-cents noranta-sis metres quadrats. Confronta: al nord, espai lliure del polígon; al sud, amb vials; a l?est, límit del polígon; i oest, amb la parcel·la núm. 4.  
Figura inscrita en el tom 1.541, llibre 366 de Paterna, foli 127, finca núm. 40.492.  
Article segon  
Telefónica d'Espanya S.A. s'obliga a mantenir els objectius i la finalitat establerts pel Conveni de Col·laboració subscrit amb data 27 de juliol de 1990 i en concret a la construcció en les parcel·les esmentades d'un teleport amb tota la infrastructura i les instal·lacions annexes que seran sufragades, segons el conveni abans assenyalat, per la Generalitat Valenciana (Conselleria d'Administració Pública). El canvi de la destinació establerta per a la parcel·la objecte de cessió donarà lloc a la seua reversió, junt amb les instal·lacions construïdes, a favor de la Generalitat Valenciana.  
Article tercer  
Telefónica d'Espanya S.A. s'obliga a mantenir en bon estat les parcel·les i les seues instal·lacions i a no efectuar-hi obres i instal·lacions distintes a aquelles per a les quals li han estat cedides.  
Article quart  
En la parcel·la objecte de cessió s'haurà de ressenyar, en lloc notablement visible, la circumstància que la parcel·la esmentada i les obres d'infrastructura i instal·lacions han estat sufragades per la Generalitat Valenciana, en virtut del conveni de col·laboració per a la construcció d'un teleport, subscrit entre les dues entitats el 27 de juliol de 1990.  
DISPOSICIO FINAL  
La Conselleria d'Economia i Hisenda durà a terme els tràmits necessaris per a elevar a escriptura pública aquesta cessió.  
València, 25 de novembre de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI